**Uanmeldt pædagogisk tilsyn**

**Daginstitution:** Børnehuset Mariehønen

**Dato**: 26. april 2019

**Afdelingsleder:** Liselotte Knudsen

**Tilsynsførende:** Anette Nielsen

* Afdelingsleder Liselotte Knudsen var ikke til stede, trods kalenderen var tom.  
  Tilsynet foregik rundt i institutionen med observationer og dialog med børn og pædagog Maya.

|  |  |
| --- | --- |
| Institutionens særlige forhold  Hvordan understøttes børns trivsel, udvikling, læring og dannelse *gennem læringsmiljøer* | Børnehuset Mariehønen har pt. 8 børnehave børn og 3 vuggestue børn.  Der er ansat 2 pædagoger og en afdelingsleder.  Den ene pædagog stopper næste uge – og indtil videre erstattes hun af en vikar.  Pædagogen er ikke vidende om – eller hvis – hvornår der bliver ansat en ny kollega, men fortæller, at det så bliver en medhjælper og ikke en ny pædagog  Pædagog fortæller at der er lavet indstillinger på næsten alle børn.  Institutionen har to stuer, en til børnehavebørn og en til vuggestue børn, et motorikrum og et stort all rum.  *Børnehavestuen:* Et firkantet rum med et stort bord til aktiviteter.  Legetøjet er begrænset og ligger lidt sporadisk, men er tilgængeligt.  En reol afgrænser et hjørne, en forhøjning giver mulighed for at arrangere lege.  *Er rummets og zonernes sprog tydeligt for børnene?*  *All rummet*: stort rum med indgang til de øvrige rum. Her er også et køkken.  Et bord, med plads til alle børn i forlængelse af køkkenet.  Enkelte zoner, begrænset legetøj, igen lidt sporadisk placeret.  Mulighed for meget leg og mange muligheder for at skabe rum og zoner ud fra de aktuelle børns behov.  *Hvordan udnyttes rummets muligheder til at understøtte de aktuelle børns trivsel, udvikling og læring?*  *Motorikrum:* Et stort og lyst rum med mulighed for fysisk udfoldelse. Stort aktivitets ”tårn” og puder.  *Garderoben*: lille og begrænset gulvplads  ***Opmærksomhedspunkter:***  …. *Vi præges/ formes af de rum vi træder ind i …*   * Æstetikken i det fysiske rum – hvad signalerer den til børnene/ hvad læser børnene? * Lege zonernes sprog – hvad indbyder de forskellige zoner til – er de klare for børnene – er koderne klare – er der tydelige objekter for legen?   Er I bevidste om HVAD I vil med rummet / zonerne og HVAD det skal invitere til? |
| ***Hvordan*** arbejdes der med *principper og rammer for arbejdet med at udvikle den professionelle faglighed  OG*  ***Hvordan*** *arbejders der med den enkelte medarbejders pædagogiske, faglige og didaktiske kompetenceudvikling løbende med henblik på at optimere det pædagogiske personales samlede kvalifikationer og kompetencer* (KVALid skema 6: Faglig udvikling / *tilsynet funktion er at sikre personalet har de rette kvalifikationer)* | Leder var ikke til stede |
| Børns trivsel generelt | Det er morgen i institutionen. Voksen sidder ved bordet og har en aktivitet i gang, som børnene er med i som de har lyst og interesse til.  Der er musik og lamper der blinker til musikken, børn leger rundt omkring i børnehaverummet.  Børn modtages med smil og navn.  Der er en god og hyggelig stemning. Børn mødes med øjenkontakt og guides med gode anvisninger.  Børnene er imødekommende og vil gerne fortælle, bla om legepladsen.  De leger på skift med hinanden, og holder sig tæt på hinanden.  Børn er glade både når de afleveres og i legen.  Voksen er meget opmærksom på alle børn og er med i deres leg på gulvet. Sætter mange ord på, trøster og guider.  ***Opmærksomhedspunkt:***  Er læringsmiljøerne/ legemulighederne indrettet/ planlagt til, at alle har samme forudsætninger og behov? Har alle børn forudsætninger til at være i *Fri leg*? ( fx på legepladsen) |
| Dokumentation i børnehøjde – herunder inddragelse af børns perspektiver |  |
| Organisering af personale | Denne morgen var en personale alene til kl. 9, hvor vikar møder ind.  En laver frugt, den anden er sammen med børnene.  Efterfølgende går alle på legepladsen.  En voksen går i garderoben for vuggestuebørnene og en går i garderoben for børnehavebørnene  ***Opmærksomhedspunkt:***  Hvilke overvejelser ligge bag delingen af børnene i forhold til alder – antallet af børn ( og voksne) taget i betragtning? |
| Diverse |  |
| Bemærkninger og eventuelle opfølgninger/ Indsatser | Der opfordres til en opmærksomhed i forhold til den kollegiale faglige kultur og mulighederne for at have fælles faglige drøftelser, refleksioner og udviklingsprocesser om læringsmiljøer og børnemiljøet, så det understøtter børns trivsel, udvikling, læring og dannelse.  Der kan være en bekymring i forhold til personalets fælles faglige kompetencer til at løfte denne opgave og mulighed for faglige refleksioner, hvis den pædagogiske opgave i dagligdagen skal løftes af en pædagog og en medhjælper. |